als_Latn dik_Latn sag_Latn
Besim Beqaj nga Partia Demokratike e Kosovës (PDK), ka thënë se koalicioni i krijuar nga tri partitë është koalicion i fitores dhe se platforma e tyre është për një shtet të zhvilluar.
“Ne pas datës 11 do të fillojmë me ‘Fillimin e Ri’ që si PDK e kemi prezantuar para qytetarëve”, ka theksuar Beqaj. Ai po ashtu tha se në fokus të tyre do të jetë zhvillimi ekonomik, krijimi i vendeve të punës. “Prioriteti i dytë është shëndetësia me anë të së cilës i mundësohet që secili qytetarë të merr shërbimet e nevojshme. Prioriteti i tretë është arsimi. Prioriteti i katërtë është sundimi i ligjit. Prioriteti i pesat sporti dhe kultura” ka bërë me dije Beqaj.
Beqaj: Nuk ka mundësi që buxheti të rritet në 5 miliardë euro
Besim Beqaj nga Partia Demokratike e Kosovës (PDK), ka thënë se nuk ka mundësi që të kemi rritje të buxhetit prej 5 miliardë euro, pasi që duhet të kemi rritje ekonomike prej 30 për qind.
Beqaj për qeverinë e kaluar është shprehur se ka munguar vendimmarrja. “Koalicioni i ri do të merret me zhvillim ekonomik. Të vetmin vendim qeverisja e kaluar e ka rritur TVSH-në, në 18 për qind”, ka theksuar ai.
Shkodra: Qeveria do të ndajë shtesa për fëmijët
Në anën tjetër, Magbule Shkodra nga AAK-ja, ka thënë se do të përkrahen bizneset dhe se sipas saj, vëmendje e veçantë do tu kushtohet grave.
“Do të përkrahim gratë që kanë ide për biznese, me këtë do të hapen vende të reja pune dhe me këtë do të kemi edhe zhvillim ekonomik”, ka thënë ajo.
Sipas saj, edhe shëndetësia do të jetë një ndër prioritetet e qeverisë së ardhshme të krijuar nga koalicioni PDK-AAK-Nisma. Kurse për përkrahjen ndaj arsimit, Shkodra ka premtuar se studentët do të përkrahen me bursa të ndryshme për të vazhduar studimet. Ajo ka thënë se do të synojnë që të rrisin cilësinë në arsim. Ndërsa , për sundimin e ligji, Shkodra ka deklaruar se do të punojnë që të ketë rregull, kurse sporti dhe kultura do të jenë ndër fushat që do të këtë mbështetje. Shkodra ka thënë se në qeverisjen e ardhshme do të ketë shtesa edhe fëmijët.
Shkodra: Pushimi i lehonisë do të zgjas një vit
Magbule Shkodra nga AAK-ja, ka bërë me dije se pushimi i lehonisë do të zgjas një vit. “Me qeverisjen tonë do të jenë të drejtat e barabarta si gratë ashtu edhe burrat”, ka thënë ajo.
Kurse Bajram Hasani nga Nisma për Kosovën, ka deklaruar se në mandatin e tyre, nuk do të ketë asnjë familje që nuk do të mbetet pa një të punësuar.
Hasani ka thënë se do të mbështetet bujqësia në fond prej 400 milionë euro. Për shëndetësinë, Hasani është shprehur se sot nuk ofrohen as gjërat elementare. Edhe për arsimin ai ka thënë se është në gjendje jo të mirë, pasi që edhe PISA ka treguar për këtë rezultat jo të mirë për arsimin kosovar. Hasani ka pohuar duhet të rritet paga minimale. Ai është shprehur se është koha e fundit që të kthehet besimi qytetar.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn